ⴰⵖⴰⵡⴰⵙ ⵏ ⵓⵙⵏⵣⴳⵉ ⴰⵖⵔⵎⴰⵏ – ⵜⴰⵖⵉⵡⴰⵏⵜ ⵏ ⵙⵍ\nⴳ ⵜⴰⵍⵖⴰ ⵏ ⵜⴰⵡⵉⵜ ⵜⴰⵎⵓⵍⴰⵢⵜ ⵢⴰⵜⵜⵓⵢⵏ ⵙ ⵡⴰⵢⴷⴰ ⴰⵎⴰⵙⴽⴰⵡ ⴷ ⵓⵡⴰⵙⵙⴰⵏ ⴳ ⵉⵖⵔⵎⴰⵏ ⵏ ⵍⵎⵖⵔⵉⴱ, ⵉⵙⵙⵉⵅⴼ ⴱⴰⴱ ⵏ ⵡⴰⴷⴷⵓⵔ ⴰⴳⵍⵍⵉⴷ ⵎⵓⵃⵎⵎⴰⴷ ⵡⵉⵙⵙ ⵙⴹⵉⵚ ⴰⴷ ⵜ ⵉⵙⵙⵔⵏⴰ ⵕⴱⴱⵉ, ⴰⵙⵙ ⵏ 12 ⴳ ⴱⵕⴰⵢⵕ 2014 ⴳ ⵉⵖⵔⵎ ⵏ ⵙⵍⴰ, ⵜⴰⴼⵓⴳⵍⴰ ⵏ ⵓⵕⵥⴰⵎ ⵏ ⵓⵖⴰⵡⴰⵙⵏ ⵓⵙⵏⵣⴳⵉ ⴰⵖⵔⵎⴰⵏ ⴰⵏⵎⵎⴰⵢ ⵉⵖⵔⵎ (2014–2016), ⵉⵖⴰⵡⵍ ⵓⵖⴰⵡⴰⵙ ⴰⴷ ⴰⵇⵉⵍ ⵏ ⵡⴰⵢⴷⴰ ⵏ ⵓⵎⵣⵔⵓⵢ ⵙⴳ ⵓⵙⴰⴽⵓⵏ ⵏ ⵉⴷⵔⵉⵣⵏ ⵏⵙ ⴷ ⵓⵙⴰⵙⵜⵡⴰ ⵏ ⵜⵓⵙⴽⵉⵡⵉⵏ ⵜⵉⵕⵚⵚⴰⵏⵉⵏ, ⴷ ⵓⵍⵓⵙ ⵏ ⵓⵙⵏⵣⴳⵉ ⵏ ⵉⴳⵔ ⵏ ⵜⵙⴱⴱⴰⴱⵜ ⴷ ⵜⵡⵓⵔⵉⵡⵉⵏ ⴷ ⵡⴰⵏⵏⴰⵍ ⵏ ⵓⵚⵟⵟⴰ ⴰⵖⵔⵎⴰⵏ ⴷ ⵓⵇⵓⴱⵔⴰⵏ.\nⵙ ⵓⵙⵓⵍⴼ ⴰⴷ ⵜⵣⵔⵉ ⵢⴰⵜ ⵏ ⵜⵎⵢⴰⵇⵇⴰⵏⵜ ⵏ ⵓⴷⵔⴰⵡ ⵉⵥⵍⵉⵏ ⵙ ⵓⵖⴰⵡⴰⵙ ⵏ ⵓⵙⵏⵣⴳⵉ ⴰⵖⵔⵎⴰⵏ ⴰⵏⵎⵎⴰⵢ ⵉⵖⵔⵎ, ⴳ ⵓⵎⴷⴷⵓⵔ ⵏ ⴱⴰⴱ ⵏ ⵡⴰⴷⴷⵓⵔ ⴰⴷ ⵜ ⵢⴰⵔⵉ ⵕⴱⴱⵉ, ⵉⵙⵙⴳⵎⴹ ⵜ ⵎⴰⵙⵙ ⵎⵓⵃⵎⵎⴰⴷ ⵃⴰⵚⴰⴷ (ⴰⵎⴰⵡⵙⴰⵙ ⴰⴳⵯⵏⵙⴰⵏ), ⴷ ⵎⴰⵙⵙ ⵎⵓⵃⵎⵎⴰⴷ ⵏⴰⴱⵉⵍ ⴱⵏⵄⴱⴷ ⵓⵍⵍⴰⵀ (ⴰⵎⴰⵡⵙⴰⵙ ⵏ ⵜⵣⴷⵓⵖⵉ ⴷ ⵜⵙⵔⵜⵉⵜ ⵏ ⵉⵖⵔⵎ), ⴷ ⴼⴰⵟⵉⵎⴰ ⵎⵕⵡⴰⵏ (ⵜⴰⵎⴰⵡⵙⴰⵙⵜ ⵏ ⵜⴳⵓⵔⵉ ⵜⴰⵇⵓⴱⵔⴰⵏⵜ ⴷ ⵜⴷⵎⵙⴰ ⵜⴰⵎⵓⵏⴰⵏⵜ ⴷ ⵜⵡⴰⵙⴰⵏⵜ).\nⴰⵎⴽ ⵉⵙⵙⴳⵎⴹ ⵅⴼ ⵓⴹⵕⵉⵚ ⵏ ⵜⵎⵢⴰⵇⵇⴰⵏⵜ: ⵎⴰⵙⵙ ⵄⴱⴷ ⵍⵡⴰⴼⵉ ⵍⴼⵜⵉⵜ (ⴰⵏⴱⴱⴰⴹ ⵏ ⵜⵙⴳⴰ ⵏ ⵕⵕⴱⴰⴹ-ⵙⵍⴰ-ⵣⵎⵎⵓⵔ-ⵣⵄⵉⵔ), ⴷ ⵎⴰⵙⵙ ⵎⵓⵃⵎⵎⴰⴷ ⵍⵓⵟⴼⵉ ⵍⵎⴰⵔⵉⵏⵉ (ⴰⵎⴰⵔⴰ ⴰⵏⵎⴰⵜⴰⵢ ⵏ ⵜⵎⴰⵡⵙⴰⵙⵜ ⵏ ⵜⵓⵙⵙⵏⴰ), ⴷ ⵎⴰⵙⵙ ⵄⴱⴷ ⵍⴽⴱⵉⵔ ⴱⴰⵔⵇⵉⵢⴰ (ⴰⵏⵅⴼⴰⵏ ⵏ ⵓⵙⵇⵇⵉⵎ ⵏ ⵜⵙⴳⴰ ⵏ ⵕⵕⴱⴰⴹ-ⵙⵍⴰ-ⵣⵎⵎⵓⵔ-ⵣⵄⵉⵔ), ⴷ ⵎⴰⵙⵙ ⵎⵚⵟⴰⴼⴰ ⵅⵉⴷⵔⵉ (ⴰⵏⴱⴱⴰⴹ ⵏ ⵜⵎⵏⵀⴰⴹⵜ ⵏ ⵙⵍⴰ), ⴷ ⵎⴰⵙⵙ ⵏⵓⵕ ⴷⴷⵉⵏ ⵍⴰⵣⵔⴰⵇ (ⴰⵏⵅⴼⴰⵏ ⵏ ⵓⵙⵇⵇⵉⵎ ⵏ ⵜⵖⵉⵡⴰⵏⵜ ⵏ ⵙⵍⴰ), ⴷ ⵎⴰⵙⵙ ⵎⵓⵃⵎⵎⴰⴷ ⵍⵍⵃⵢⴰ (ⴰⵏⵅⴼⴰⵏ ⵏ ⵓⵙⵇⵇⵉⵎ ⵏ ⵜⵎⵏⵀⴰⴹⵜ ⵏ ⵙⵍⴰ).\nⴰⵖⴰⵡⴰⵙ ⵏ ⵓⵙⵏⵣⴳⵉ ⵏ ⵉⵖⵔⵎ ⴰⵇⵓⴱⵔⴰⵏ\nⵉⵎⵉⵍⴰⵏ ⵏ ⵓⵙⵖⵏⵓ:\nⴰⵙⵎⵓⵜⵜⴳ ⵏ ⵓⵔⵜⵉ ⵏ ⵍⴼⵉⵔⴷⴰⵡⵙ.\nⴰⵙⵎⵓⵜⵜⴳ ⵏ ⵓⵍⵎⵓ.\nⵓⵍⵓⵙ ⵏ ⵓⵙⵎⵓⵜⵜⴳ ⵏ ⵉⵙⵡⴰⴽ ⵏ ⵉⵖⵔⵎ.\nⵓⵍⵓⵙ ⵏ ⵓⵙⵎⵓⵜⵜⴳ ⵏ ⵉⵙⴼⵙⴰⵔ ⵏ ⵜⴰⵏⵣⴰ ⴷ ⵉⴳⴰⴷⴰⵣⵏ.\nⵓⵍⵓⵙ ⵏ ⵓⵙⵓⴷⵙ ⵏ ⵓⵙⵉⴽⵍ ⴷ ⵉⵎⵓⵔⵔⵓⵢⵏ.\nⴰⵙⵎⵓⵜⵜⴳ ⵏ ⵜⵓⵙⴽⵉⵡⵉⵏ ⵜⵉⵣⴰⵡⵔⴰⵏⵉⵏ ⴷ ⵓⵥⵟⵟⴰ ⵏ ⵡⴰⵎⴰⵏ ⴷ ⵓⵥⴰⵕⵓⵕ, ⵓⵍⴰ ⴰⵙⴽⴽⵉⵔ ⵏ ⵉⴱⵔⵉⴷⵏ ⴷ ⵜⵓⵙⴽⵉⵡⵉⵏ ⵜⵉⵏⵎⴰⵜⴰⵢⵉⵏ ⴳ ⵜⵓⴷⵓⴷⵔⵉⵏ ⴰⴷ.\nⴰⵙⵖⵏⵓ ⵏ ⵓⵙⵎⵓⵜⵜⴳ ⵏ « ⵓⴽⵓⵕⵏⵉⵛ » ⵏ ⵉⵖⵔⵎ ⴷ ⵓⴱⵔⵉⴷ ⴰⵏⴼⵜⴰⵙ:\nⴰⴳⵣⵣⵓⵎ ⵉⵣⵡⵓⵔⵏ: ⵜⴰⵎⴰ ⵏ ⵜⵓⴷⵓⵔⵜ ⵏ ⵙⵉⴷⵉ ⵎⵓⵙⴰ, ⵔⴰⴷ ⵉⴱⵉⴷⴷ ⵓⵙⵎⵓⵜⵜⴳ ⵏⵙ ⵅⴼ ⵓⴽⵓⵔ ⵏ ⵉⵙⴰⵢⵔⵓⵔⵏ ⵉⵖⵔⵎⴰⵏⵏ, ⴷ ⵡⵉⵏ ⵜⵓⵏⵏⵓⵏⵜ, ⴷ ⵡⵉⵏ ⵓⵙⵏⵏⵓⴼⵍⵓ.\nⴰⴳⵣⵣⵓⵎ ⵡⵉⵙⵙ ⵙⵉⵏ: ⵉⵙⵎⵓⵏ ⴰⵙⵎⴹⵍ ⵏ ⵙⵉⴷⵉ ⵎⵓⵙⴰ ⴷ ⵜⴳⴰⴷⵉⵔⵜ ⵏ ⵉⴳⵏⴰⵡⵏ, ⴰⵎⴽ ⵉⵍⵍⴰ ⵙ ⵜⵉⴽⵍⵉ ⵉⴳⴳⵓⵜⵏ ⵏ ⵉⵎⵣⴷⴰⵖⵏ ⵅⴼ ⵡⴰⵡⵜⵜⴰⵙ ⵏ ⵓⵙⵜⴰⵔⴰ ⴷ ⵓⵙⵏⵏⵓⴼⵍⵓ.\nⴰⴳⵣⵣⵓⵎ ⵡⵉⵙⵙ ⴽⵕⴰⴹ: ⴰⵙⴰⵢⵔⵓⵔ ⴰⴳⴰⵎⴰⵏ ⵉⵖⵓⵢ ⵜⵉⴷⴷⵉ ⴰⵔ ⵉⵡⵓⵜⵜⴰ ⵏ ⵜⵖⵉⵡⴰⵏⵜ ⵜⴰⵙⵓⵏⴰⵏⵜ ⵏ ⵍⵄⴰⵎⵔ, ⵔⴰⴷ ⵢⵉⵍⵉ ⵓⵙⵎⵓⵜⵜⴳ ⵏⵙ ⴳ ⵜⴰⵍⵖⴰ ⵏ ⵉⵙⴰⵢⵔⵓⵔⵏ ⵏ ⵓⵙⵜⴰⵔⴰ ⴷ ⵜⵓⵏⵏⵓⵏⵜ ⴷ ⵜⴳⵯⵎⵔⵜ.\nⴰⵙⵏⵣⴳⵉ ⵏ ⵉⴱⵔⵉⴷⵏ ⴷ ⵉⵙⵓⴷⴰⴼ ⵏ ⵉⵖⵔⵎ ⵏ ⵙⵍⴰ ⴷ ⵜⵓⵙⴽⵡⵉⵏ ⵏ ⵜⵓⵏⵏⵓⵏⵜ\nⴰⵙⵎⴰⴷ ⵏ ⵓⵙⵖⵏⵓ ⵏ ⵓⵙⵎⵓⵜⵜⴳ ⵏ ⵓⵙⴰⴽⴰ ⵏ ⵙⴰⵄⵉⴷ ⵍⵄⴰⵍⴰⵡⵉ.\nⴰⵙⵎⵓⵜⵜⴳ ⵏ ⵓⵙⴰⴽⴰ ⵏ ⴷⴰⵍ.\nⴰⵙⵎⵓⵜⵜⴳ ⵏ ⵓⵙⴰⴽⴰ ⵏ ⵙⵙⴰⵍⴰⵎ, ⴷ ⵓⵙⴰⴽⴰ ⵏ ⵄⴱⴷ ⵕⵕⴰⵃⵉⵎ ⴱⵓⵄⴱⵉⴷ, ⴷ ⵓⵙⴰⴽⴰ ⵏ ⵡⴰⵟⵍⴰⵚ ⴰⵎⵇⵔⴰⵏ, ⴷ ⵓⵙⴰⴽⴰ ⵏ ⴱⵏ ⵍⵀⴰⵢⵜⴰⵎ, ⴷ ⵓⵙⴰⴽⴰ ⵏ ⵍⵃⴰⵙⴰⵏ ⵡⵉⵙⵙ ⵙⵉⵏ, ⴷ ⵓⵙⴰⴽⴰ ⵏ ⵍⴰⵍⵍⴰ ⴰⵎⵉⵏⴰ, ⴷ ⵓⵙⴰⴽⴰ ⵏ ⵍⴰⵍⵍⴰ ⴰⵙⵎⴰ.\nⴰⵙⵎⵓⵜⵜⴳ ⵏ ⵓⵙⴰⴽⴰ ⵏ ⵍⵄⴰⵍⴰⵡⵢⵉⵏ ⴳ ⴰⵃⵚⵉⵏ.\nⴰⵙⵎⵓⵜⵜⴳ ⵏ ⵓⵙⴰⴽⴰ ⵏ ⴰⵡⵟⴰ ⴳ ⴰⵃⵚⵉⵏ.\nⴰⵙⴰⴽⵓⵏ ⵏ ⵉⴷⵔⵉⵣⵏ\nⴰⵙⵎⵓⵜⵜⴳ ⵏ ⵜⴰⴷⴷⴰⵔⵜ ⵏ ⵍⵇⴰⴹⵉ.\nⴰⵙⵎⵓⵜⵜⴳ ⵏ ⵜⴰⴷⴷⴰⵔⵜ ⵏ ⵍⴱⴰⵕⵓⴹ.\nⴰⵙⵎⵓⵜⵜⴳ ⵏ ⵣⵣⴰⵡⵉⵜ ⵏ ⵏⵏⵓⵙⵙⴰⴽ.\nⴰⵙⵎⵓⵜⵜⴳ ⵏ ⵜⴳⴰⴷⵉⵔⵜ ⵏ ⵉⴳⵏⴰⵡⵏ.\nⴰⵙⵎⵓⵜⵜⴳ ⵏ ⵉⵖⵔⴱⴰⵏ ⵉⵇⴱⵓⵔⵏ, ⴷ ⵢⴰⵏ ⵏ ⵓⴳⵣⵣⵓⵎ ⴳ ⵓⵙⴰⵔⵓ ⵏ ⵡⴰⵎⴰⵏ ⴰⵇⴱⵓⵔ.\nⵓⵍⵓⵙ ⵏ ⵓⵙⵎⵓⵜⵜⴳ ⴷ ⵓⵙⴰⴽⵓⵏ.\nⴰⵅⵍⴰⵡ ⵏ ⵉⵅⵔⴱⴰⵏ.\nⴰⵙⵓⵔⵔⵉ ⵏ ⵉⵎⵣⴷⴰⵖⵏ ⵏ ⵜⴰⴷⴷⴰⵔⵉⵏ ⴰⴷ.\nⴰⵖⴰⵡⴰⵙ ⵏ ⵓⵙⵏⵣⴳⵉ ⵏ ⵉⵙⵏⵙⴰ ⴷ ⵜⵣⴷⵓⵖⵉⵏ\nⴰⵙⵎⵓⵜⵜⴳ ⵏ ⵜⵣⴷⵓⵖⵉⵏ ⵜⵉⵇⴱⵓⵔⵉⵏ.\nⵜⴰⵙⵖⴰ ⴷ ⵓⵙⵏⵣⴳⵉ ⵏ ⵉⵙⵏⵙⴰ.\nⴰⴹⴼⵓⵕ ⵏ ⵜⵣⵣⵓⵍⵉⵏ ⵜⵉⵎⵡⴰⵜⴰⵙⵉⵏ ⵙⴳ ⵓⴱⵔⵉⴷ ⵏ ⵡⴰⵏⵏⴰⵍ ⴰⵜⵉⵇⵏⵉ ⴷ ⵓⵙⵉⵍⵖ ⴷ ⵡⴰⵔⴰⵢ ⵏ ⵜⵣⵣⵓⵍⵉⵏ ⵉⵜⵜⵏⵖⵓⴱⵓⵏ.\nⴰⵙⵖⵏⵓ ⵏ ⵓⴱⵔⵉⴷ ⵏ ⵍⵇⵏⵉⵟⵕⴰ\nⴰⵙⵓⵔⵔⵓⵜ ⴷ ⵓⵙⵎⵓⵜⵜⴳ ⵏ ⵓⴱⵔⵉⴷ ⴰⵎⵓⵔⴰⵏ ⴰⵎⵣⵡⴰⵔⵓ.\nⵙⴳ ⵎⴰⴷ ⵉⵥⵍⵉⵏ ⵙ ⵡⴰⵍⵍⴰ ⴰⴳⴰⵔⴰⵏ ⵏ ⵓⵙⴽⴽⵉⵔ ⵏ ⵓⵙⵖⵏⵓ ⴰⴷ, ⵜⵥⵍⵉ ⴰⵙ ⵜⵖⵉⵡⴰⵏⵜ ⴽⵔⴰ ⵏ ⵜⴰⵏⴰⵍⵉⵏ ⵏ ⵓⵇⴰⵔⵉⴷ ⵙ ⵡⴰⵜⵉⴳ ⵏ 1.038 ⵏ ⵎⵍⵢⴰⵕ ⵏ ⵓⴷⵔⵉⵎ, ⵛⵛⵉⵍⵏ ⵡⴰⵔⵉⵡⵏ ⵏ ⵓⵎⴷⵔⴰⵡ ⴳ ⵓⵙⴽⴽⵉⵔ ⵏ ⵓⵖⴰⵡⴰⵙ ⴰⴷ ⵙ ⵜⵎⴷⴰⵢⵜ ⵏ ⵜⵎⴰⵡⵉⵏ ⵏⵙ ⴳ ⵓⵙⵥⵕⴼ ⵙ ⵜⴰⵍⵖⴰ ⵏ ⵜⵉⵔⴰⵎ ⵏ ⵓⵙⴳⴳⵯⴰⵙ, ⵉⴱⴹⴰ ⵡⴰⵜⵉⴳ ⵏⵙⵏⵜ ⵅⴼ ⵓⵏⵛⴽ ⴰⴷ:\nⴰⵙⴰⴳⵯⵎ ⵏ ⵓⵙⵥⵕⴼ\nⵜⴰⵎⴰⵡⵜ ⵙ ⵎⵍⵢⵓⵏ ⵏ ⵓⴷⵔⵉⵎ\nⵜⴰⵎⴰⵡⵙⴰⵙⵜ ⵜⴰⴳⵯⵏⵙⴰⵏⵜ 250 000 000\nⵜⴰⵎⴰⵡⵙⴰⵙⵜ ⵏ ⵓⵙⵣⴷⵖ ⴷ ⵓⵙⴽⵜⵔ ⴷ ⵜⵎⴰⵡⵙⴰⵙⵜ ⵏ ⵜⵙⵔⵜⵉⵜ ⵏ ⵉⵖⵔⵎ 157 500 000\nⵜⴰⵎⴰⵡⵙⴰⵙⵜ ⵏ ⵜⵓⵙⵙⵏⴰ 13 000 000\nⵜⴰⵙⴳⴰ ⵏ ⵕⵕⴱⴰⴹ-ⵙⵍⴰ-ⴰⵣⵎⵎⵓⵔ-ⵣⵄⵉⵔ 13 000 000\nⴰⵙⵇⵇⵉⵎ ⵏ ⵜⴰⵔⵔⴰⵎⵜ (ⵉⵇⵍⵉⵎ) 70 000 000\nⵜⴰⵖⵉⵡⴰⵏⵜ ⵏ ⵙⵍⴰ 365 000 000\nⵜⴰⵙⵏⵜⵉⵜ ⵜⴰⵎⵓⵔⴰⵏⵜ ⵏ ⵜⴳⵎⵉ ⵜⴰⵏⴼⴳⴰⵏⵜ 35 000 000\nⵜⴰⵎⴰⵡⵙⴰⵙⵜ ⵏ ⵜⵎⴳⵓⵔⵉ ⵜⴰⵇⵓⴱⵔⴰⵏⵜ 05 000 000\nⵜⴰⵎⴰⵡⵙⴰⵙⵜ ⵉⴳⴷⴰⵍⵏ ⴷ ⵉⵙⴽⴽⵉⵏⵏ ⵏ ⵍⵉⵙⵍⴰⵎ 19 500 000\nⵉⵎⵉⴷⵉⵔⵏ ⵏ ⵜⴼⵔⴽⵉⵡⵉⵏ 10 000 000\nⵜⵉⵎⵙⵎⵓⵏⵉⵏ 100 000 000